મુંબઈઃ ડિપ્રેશનથી પીડાતા કપિલ શર્મા તેમાંથી બહાર આવવા પ્રયાસ કરી રહ્યો છે. તાજેતરમાં divyabhaskar.com સાથેની વાતચીતમાં તેણે જણાવ્યું હતું કે, મુશ્કેલ સમયમાં તેને પરિવારજનોએ ઘણો સાથ આપ્યો છે. વેકેશન અને પરિવાર સાથે વિતાવેલા સમયને કારણે તેને રિકવર થવામાં મદદ મળી હતી. એવામાં કપિલની ગર્લફ્રેન્ડ ગિન્ની ચતરથનો પણ લોકપ્રિય કોમેડિયનની રિકવરીમાં મહત્વપૂર્ણ ફાળો રહ્યો છે. ગિન્નીએ મુશ્કેલ સમયમાં પણ કપિલ શર્માનો સાથ છોડ્યો નહીં. તાજેતરમાં કપિલ અમૃતસરમાં રક્ષાબંધન સેલિબ્રેટ કરી રહ્યો હતો ત્યારે ગિન્ની તેની સાથે હતી. કપિલ અને તેના ભાઈ અશોકની સાથે ગિન્નીની એક તસવીર સામે આવી છે જેમાં ત્રણેય ઘણા ખુશ જોવા મળી રહ્યાં છે.